طربیہ انجام

قصے دی اہم خوبی اوندا انجام طربیہ ہووݨ ہے جیڑھا سُݨݨ آلیاں دی اُمید تے پورا لہندے ۔ قصے دے اَنت وچ ہمیش خیر دی فتح ہوندی اے ۔ ہیرو اپݨے مقصد وچ کامیاب تھیندے تے وِچھڑے مل پوندن تے قصے دے تمام کردار ݙکھاں وچوں نکل کراہیں خوشیاں وچ آ ویندن ۔ قصہ گو ہروں بھروں قصے دا انجام سُݨݨ آلیاں دی توقعات دے مطابق کریندے نئیں تاں سامعین بے چسے تھیندن تے اتنی دیر ٻہہ کراہیں قصہ سُݨݨ انہاں کیتے لایا سجایا نئیں تھیندا ۔تہوں او قصے کوں وی پسند نئیں کریند ے ۔ ہِیں سانگے قصہ گو ایں فنی لوڑ دا خاص خیال رکھیندے۔

 حوالہ 
سرائیکی لوک قصیاں دے کردار، مصنف : شہزاد اسد خان لغاری ، ناشر: جھوک پرنٹرز  ملتان